Guo Jinlong

Guo Jinlong (kinesisk: 郭金龙; pinyin: Guō Jīnlóng; født i juli 1947 i Nanjing i Folkerepublikken Kina) er en kinesisk politiker. Han var borgermester i Beijing frem til 25. juli 2012.

Han har sin høyere utdannelse fra fysikkfaktultetet ved Nanjinguniversitetet, med slutteksamen i 1969. Han ble medlem av det kinesiske kommunistparti i 1979, og ble sendt til provinsen Sichuan. 

I 1993 ble han sendt til Lhasa der han ble visesekretær for kommunistpartiets avdeling i Tibet, og endte opp som sekretær (partisjef) fra 2000 til 2004. Han spilte en sentral rolle i arbeidet for å få bygget Qingzang-jernbanen.  

Han dro fra Tibet for å bli sekretær for kommunistpartiet i provinsen 2004, og ble formann for den stående komité for Anhuis folkekongress i 2005. 

Etter at Wang Qishan gikk av som borgermester for Beijing, overtok Guo som fungerende borgermester den 30. november 2007, og rykket opp som borgermester i 2008. Den 25. juli 2012 fratrådte han etter kritikk om at ben edre håndtering av storflommen i juli kunne ha reddet menneskeliv.

 Eksterne lenker 

 Biografi, (Xinhua)

Kategori:Personer fra Nanjing
Kategori:borgermestere i Beijing
Kategori:Kinesiske politikere